|  |  |
| --- | --- |
|  **REPUBLIKA HRVATSKA****ZAGREBAČKA ŽUPANIJA** |  |



**OPĆINA PISAROVINA**

**OPĆINSKI NAČELNIK**

 **KLASA: 372-01/22-01/1**

**URBROJ: 238-21-2-22-1**

**Pisarovina, 10. veljače 2022. godine**

 Na temelju članka 5. Odluke o korištenju nekretnina u vlasništvu Općine Pisarovina („Službene novine Općine Pisarovina“ broj 5/18) i članka 8. Pravilnika o financiranju javnih potreba Općine Pisarovina („Službene novine Općine Pisarovina“ br. 8/15), Općinski načelnik Općine Pisarovina donosi Odluku o raspisivanju

**JAVNOG POZIVA**

**za dodjelu nekretnina u vlasništvu Općine Pisarovina**

 **na korištenje udrugama u 2022. godini**

**I.**

 Predmet ovog Javnog poziva je prikupljanje pisanih prijedloga udruga koje djeluju i/ili imaju sjedište na području Općine Pisarovina najmanje 1 godinu i koje su upisane u Registar neprofitnih organizacija Ministarstva financija RH, za dodjelu na korištenje nekretnina – prostora u vlasništvu Općine Pisarovina u svrhu održavanja aktivnosti i provođenja programa i projekata koji su predmet djelovanja udruge.

 Nekretnine koje su predmet ovog Javnog poziva u naravi predstavljaju prostore u zgradama u vlasništvu Općine Pisarovina, prema tabelarnom prikazu kako slijedi:

|  |  |  |  |
| --- | --- | --- | --- |
| Redbr. | Adresa | Opis prostora | Površina (m2) |
| 1. | Prostorije u staroj zgradi Općine Pisarovina, Trg Stjepana Radića 13 | Stari ured pročelnice | 13,6 |
| Stari ured tajnice i načelnika | 44 |
| Stari ured računovodstva | 24,07 |
| Stari prostor Vijećnice | 22,56 |
| 2. | Prostorije u „Staroj školi“, I.G. Kovačića | Prostorija koju je do sada koristila udruga umirovljenika | 18 |
| Dvorana  | 68,25 |

**II.**

Prostori navedeni u tabelarnom prikazu u točki I. ovog Javnog poziva, na korištenje se dodjeljuju na određeno vrijeme do 1 godine.

Prostori se daju u viđenom stanju.

Naknada za korištenje prostora se ne naplaćuje, ali je korisnik obvezan snositi sve režijske troškove i troškove tekućeg održavanja prostora te druge troškove vezane uz korištenje prostora.

Korisnik ne ostvaruje pravo na povrat sredstava eventualno uloženih u uređenje prostora dodijeljenog na korištenje.

**III.**

Kriteriji i prioriteti temeljem kojih će se utvrđivati prednost prijavljenog projekta/programa/ manifestacije su:

* neposredna ili posredna korist za društvenu zajednicu te doprinos razvoju civilnog društva na području Općine Pisarovina
* aktivnosti udruge doprinose ispunjavanju ciljeva i prioriteta definiranih strateškim i planskim dokumentima Općine Pisarovina
* organizacijski i ljudski kapaciteti za provedbu programa/projekta
* uspješnost u dosadašnjoj provedbi programa/projekata udruge
* realan odnos troškova i očekivanih rezultata projekta
* suradnja s drugim udrugama i partnerima s područja Općine Pisarovina
* inovativnost i primjenjivost projekta/programa
* uključenost volonterskog rada, posebno mladih koji na taj način stječu znanja i vještine
* sufinanciranje iz drugih izvora (Zagrebačka županija, nadležna ministarstva, zaklade, EU fondovi i sl.)
* uređen sustav prikupljanja članarina.

**IV.**

Uvjeti koje udruge moraju zadovoljiti za dodjelu prostora na korištenje su sljedeći:

* da je upisana u Registar udruga i u Registar neprofitnih organizacija i djeluju na području Općine Pisarovina najmanje 1 godine;
* da se svojim statutom opredijelila za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* da je uredno ispunila obveze iz svih prethodno sklopljenih ugovora o financiranju iz proračuna Općine i drugih javnih izvora;
* da se protiv korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN br. 26/2015, 37/2021);
* da je uredno ispunila obveze s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine;
* da su korisnici programa i projekata koje provodi udruga stanovnici Općine Pisarovina odnosno da se projekti udruge provode na području Općine Pisarovina.

**V.**

Predlagatelji projekata/programa/manifestacija obvezni su dostaviti:

1. Ispunjen, potpisan i ovjeren Prijavni obrazac za dodjelu nekretnina na korištenje za 2022. godinu (Obrazac br.1);
2. Potpisanu izjavu o financiranim projektima organizacije iz javnih izvora u 2021./2022. godini (Obrazac 4);
3. Potvrdu Ministarstva financija/Porezne uprave o nepostojanju duga po osnovi javnih davanja. Potvrda mora biti izdana unutar roka od kada je raspisan javni poziv do datuma podnošenja prijave;
4. Potpisanu izjavu o partnerstvu, u slučaju prijave zajedničkog korištenje prostora od strane dvije ili više udruga (Obrazac br. 3);
5. Uvjerenje da se protiv korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN br. 26/2015, 37/2021) (ne starije od 6 mj.).

Predlagatelji projekata/programa/manifestacija mogu uz Prijavnicu dostaviti:

1. Zapise, publikacije, novinske članke, fotografije koje opisuju rad udruge i koji se odnose na projekt/program
2. Presliku verifikacije programa/projekta izdane od nadležne institucije
3. Pisma preporuke relevantnih institucija, dosadašnjih korisnika, donatora i sl.

**VI.**

Prijave pripremljene sukladno ovom Javnom pozivu, potpisane od strane osobe ovlaštene za zastupanje i ovjerene službenim pečatom udruge, dostavljaju se na adresu:

**OPĆINA PISAROVINA**

**Trg hrvatskih velikana 1**

**10451 Pisarovina**

Uz naznaku „**Javni poziv za dodjelu nekretnina na korištenje u 2022. godini“**.

Prijedlozi se šalju:

* preporučenom poštom ili
* osobnom predajom u prostorijama Općine Pisarovina ili
* elektronički u formatu PDF, na mail opcina-pisarovina@zg.t-com.hr

Rok za prijavu je 12. srpnja 2022. godine.

**VII.**

Neće se razmatrati prijave koje su nepotpune i nepravovremene, koje nisu dostavljene na propisanoj prijavnici te prijave koje ne ispunjavaju uvjete propisane Javnim pozivom.

**VIII.**

Obavezni obrasci prijave dostupni su na web stranici Općine Pisarovina [www.pisarovina.hr](http://www.pisarovina.hr)

Sve dodatne informacije mogu se dobiti na broj telefona 01/6291-197 ili na mail opcina-pisarovina@zg.t-com.hr

**IX.**

 Ugovor se sklapa na određeno vrijeme u trajanju od 1 godine.

**OPĆINSKI NAČELNIK**

**Tomo Kovačić**